**Ettepanek Põltsamaa valla 2020.a. kaasavasse eelarvesse**

**Esitaja**: Pajusi Küla Selts MTÜ, kontaktisik Toomas Teppo, tel. 53733960, toomas.teppo@mail.ee

**Nimetus**: Mahlapress Pajusisse

**Eesmärk ja olulisus**: Kuna Pajusi küla on valdavalt hajaasustusega küla, on enamasti iga maja juures ka suured õunaaiad. Enamus õunasaagist jääb kasutamata, sest lähikonnas puudub võimalus õunamahla pressimiseks. Lisaks on külaelanike keskmine vanus suhteliselt kõrge, mis muudab raskete õunakottidega sõidud kaugele mahla pressima väga ebamugavateks. Ettepanek soetada Pajusi Küla Seltsile mahlapress koos gaasiküttel mahlapastörisaatoriga lahendaks Pajusi küla ja ka lähipiirkonna elanike probleemi, mida teha igal sügisel õunasaagiga, annaks elanikele võimaluse kerge vaeva ja väikeste kulutustega muuta kasutamata õunasaak väärtuslikuks koduaia õunamahlaks. Mahlapress ja pastörisaator on kergelt teisaldatavad, mis annab võimaluse pressida mahla vajadusel iga soovija koduaias.

**Ettepaneku kirjeldus**: Ettepaneku sisuks on osta Pajusi Küla Seltsile hüdrauliline mahlapress koos purustajaga ning gaasiküttel mahlapastörisaator. Ettepanek on võimalik ellu viia koheselt, hinnapakkumine seadmeid müüvast ettevõttest on lisatud.

**Sihtrühm**: Pajusi külas on 01.01.2019 seisuga 99 elanikku, lisaks on võimalik osutada teenust naaberkülade elanikele ja teistele soovijatele.

**Eelarve**: Ettepaneku eelarve vastavalt lisatud OÜ Cider Mill hinnapakkumisele oleks 4 469,76 EUR

**Muu oluline info**: Ettepaneku valituks osutumine ei tooks Põltsamaa vallale edaspidi mingeid täiendavaid kulutusi. Kõik seadmete tööga seotud kulutused jäävad mahlategijate kanda.

Lugupidamisega

Pajusi Küla Selts MTÜ

Toomas Teppo